Mingi kool idk

Ajalugu
-------

Paide esimese eesti õppekeelega kooli rajas 1835. aastal Paide Anna koguduse õpetaja Carl Gotthard Hammerbeck hilisemast Paide Gümnaasiumist poolesaja meetri kaugusele. Aastatel 1854–1861 tegutses kihelkonnakool eesti rahvusest lastele. 1865. aastal asutati tasuline Paide kreiskool. 1897. aastal oli Paides neli kooli: kolmeklassiline linnakool, kaheklassiline tütarlastekool, õigeusu kirikukool ning asutati ka üheklassiline eraalgkool. 1900. aastal muudeti kaheklassiline II järgu tütarlastekool kõrgemaks tütarlastekooliks.

Posti 12, endine Saksa Tütarlaste Eragümnaasiumi hoone
Hammerbecki Põhikooli ajaloo alguseks loetakse 1909. aastat, kui aadressil Posti 12 asutati Paide Tütarlaste Gümnaasium. Segakooliks sai kool 1924. aastal, kui poiste ja tüdrukute gümnaasiumid liideti üheks. Esimest korda sai kool Paide Gümnaasiumi nime 1937. aastal. 1940. aastal nimetati koolid ümber keskkoolideks: Paide Gümnaasiumi direktor Anton Härma vabastati ametist 19. augustist 1940 ja nimetati samast kuupäevast 19. augustil 1940 Paide Keskkooli direktori kohuste täitjaks.

Hiljem kandis kool nime Paide 1. Keskkool ja 1992. aastast taas nime Paide Gümnaasium. Paide Hammerbecki Põhikooliks nimetati kool 1. septembril 2018, kui koolireformi käigus muudeti kaks Paide gümnaasiumi põhikooliks ja Paides avati riigigümnaasium.

### Aiavilja 3 koolimaja

Aiavilja tänaval asuvale koolimajale pandi nurgakivi 3. detsembril 1961. Vundamenti asetatud metalltorus oli koopiaid kooli dokumentidest, rublane metallraha ja sama päeva ajaleht Võitlev Sõna. 

1. septembril 1963 marssis 1072-liikmeline õpilaspere koolimaja ette, kus pidulikul aktusel anti direktor Elizaveta Pokile üle maja sümboolne võti. Paide rajooni Täitevkomitee esimees Elevant lõikas lindi läbi ning uus maja oligi kasutusse võetud. Samas koolimajas toimub õppetöö tänapäevalgi, juurde on vahepeal ehitatud C-korpus ja staadion.

### Kooli nimed

* Paide Tütarlaste Gümnaasium (1909–1918)
* Paide Tütarlaste Reaalgümnaasium (1918–1924)
* Järva Maakonna Paide Ühisgümnaasium (1924–1934)
* Paide Keskkool (1934–1937)
* Paide Gümnaasium (1937–1940)
* Paide Keskkool (1940–1941)
* Paide Gümnaasium (1941–1944)
* Paide Keskkool (1944–1969)
* Paide I Keskkool (1969–1992)
* Paide Gümnaasium (1992–2018)
* Paide Hammerbecki Põhikool (alates 2018. aastast)

Tähtpäevad
----------

* 1. september – tarkusepäev
* õpetajate päeval annavad tunde üheksanda klassi õpilased
* veerandiviktoriinid
* isadepäev "Isaga koos teha võib kõike"
* luuletuste lugemisvõistlus "Midrimaa" 1.–6. klass
* Öölugemine 2.–3. klass ja Öökool 4.–6. klass
* novembrikuu viimasel nädalal "Hammerbecki nädal"
* jõululaat kooli aulas
* jõulukontsert Paide kirikus
* detsembris traditsiooniline võimlemispidu Paide Muusika- ja Teatrimajas
* sõbrapäeva tähistamine
* üle-eestiline noorte moekonkurss "MoeP.A.R.K"
* muusikanädal ja solistide lauluvõistlus "Viisikera"
* jalgratta sõiduoskuse võitlus "Vigurivänt"
* kevadkontsert koolihoovis
* kogu kooli kevadine õppelaager Metsajõel

Sümboolika
----------

Kooli logol on kooli akronüüm ning koolivärvid lilla ja must.

Kooli laulu "Mäletad" sõnad on kirjutanud Andres Jaaksoo ja viisi Harri Kõrvits. Laulu lauldakse alati kooli aastapäeva aktusel.

Kooli tekkel on musta noka ning valge äärega, küljelt ja otsast tumelilla.

### Kooli laulu "Mäletad" sõnad

Mäletad, sõber, aega veel sa,  

kooli mil viis sind kord ema:  

aega nii kauget, aega nii helget  

viimaste mängude maalt.  

  

Refr.: Paide ja kool, sõbralik hool  

meeles mul kõikjal, kus viibin vaid eal.  

Tulen kord ma külla sul taas  

paljust üksteisele rääkida meil.  

  

Meenuta matku, õpinguid, teid,  

mil siin õppisid sina:  

aeg nõnda kauge, aeg nõnda helge,  

kui seda korrata saaks.  

  

Refr.: Paide ja kool……  

  

Aastaid nüüd möödub lennukas hoos,  

lahkume jälle sust, armas kool.  

Aga siis ikka lasteks sul jääda  

on meie kõikide soov.  

  

Refr.: Paide ja kool

Vaata ka
--------

* Paide Hammerbecki Põhikooli staadion

Viited
------

1. ↑  1103. Vabariigi Presidendi käskkiri nr. 261. Riigi Teataja, nr. 108, 23 august 1940
2. ↑  1104. Vabariigi Presidendi käskkiri nr. 265. Riigi Teataja, nr. 108, 23 august 1940

Välislingid
-----------

* Paide Hammerbecki Põhikooli koduleht